Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Središnji odsjek za graditeljstvo 
Trg Stjepana Radića 1, Zagreb

Klasa: UP/I 361-03/2016-001/605
Urbroj: 251-13-22-1/003-16-3
Zagreb, 14.06.2016.

Gradski ured za prostorno uređenje, izgradnju Grada, graditeljstvo, komunalne poslove i promet, Odjel za graditeljstvo, Središnji odsjek za graditeljstvo, temeljem odredbe članka 99. Zakona o gradnji (Narodne novine, broj 153/13), postupajući po zahtjevu investitora trgovačkog društva „Grand centar“ d.o.o. (OIB 50207983516) sa sjedištem u Zagrebu na adresi Hektorovićeva 2, zastupano po trgovačkom društvu „2SB projekt“ d.o.o. (OIB 32842431771), sa sjedištem u Zagrebu, na adresi Dobriše Cesarića 45, za izdavanje građevinske dozvole, upućuje sljedeći

 JAVNI POZIV

vlasnicima i nositeljima drugih stvarnih prava na k.č.br. 319/3 k.o. Trnje, Hektorovićeva 2, u Zagrebu, kao nekretnini na kojoj se izdaje građevinska dozvola za rekonstrukciju i prenamjenu dijela podzemnih etaža - garaža, 

te vlasnicima i nositeljima drugih stvarnih prava na k.č.br. 319/1 k.o. Trnje, kao nekretni koja neposredno graniči sa k.č.br. 319/3 k.o. Trnje,,

da na dan 28. lipnja 2016. godine u 13.00 sati u zgradi Gradske uprave Grada Zagreba, na adresi Trg Stjepana Radića 1 u Zagrebu, ured 118 na 1. katu,

izvršite uvid u spis predmeta radi izjašnjenja o namjeravanom zahvatu na k.č.br. 319/3 k.o. Trnje, prikazanom u glavnom projektu zajedničke oznake ZOP: 315/14, ovjerenom u rujnu 2015. godine od strane glavnog projektanta Zorana Suksera, ing.arh. (A 42) za trg. društvo „2SB projekt“ d.o.o., Zagreb, Dobriše Cesarića 45.
	
Pozivu se pozvana stranka može odazvati osobno ili putem osobe ovlaštene za zastupanje, koja je dužna priložiti dokaz o ovlasti za zastupanje. Stranke koje se odazovu pozivu dužne su priložiti dokaz da su nositelj prava vlasništva ili drugog stvarnog prava na gore navedenim nekretninama.
Građevinska dozvola može se izdati iako se stranke ne odazovu pozivu, u kojem slučaju će se smatrati da je ovo tijelo uprave strankama u postupku pružilo mogućnost da se izjasne o činjenicama i okolnostima koje su od važnosti za rješavanje ove upravne stvari.

Ovaj se poziv smatra dostavljenim istekom 8 dana od dana objave.

Samostalni upravni referent
Josip Pavković, mag.iur.

DOSTAVITI:
1. objavom na oglasnoj ploči ovog upravnog tijela (8 dana),
2. objavom na mrežnim stranicama ovog upravnog tijela,  
3. izlaganjem na građevnoj čestici, 
4. u spis predmeta, ovdje